
ΔΕΛΤΙΟ   ΤΥΠΟΥ

ΘΕΜΑ:  Νέοι Γενικοί Γραμματείς ΥΠΠΕΘ και Διά Βίου Μάθησης
Ο Γιάννης Παντής, καθηγητής του ΑΠΘ πρόκειται να οριστεί Γ.Γ. του Υπουργείου Παιδείας, Έρευνας και Θρησκευμάτων στη θέση του παραιτηθέντος Δημήτρη Χασάπη.
Ο Υπουργός Παιδείας, Έρευνας και Θρησκευμάτων Νίκος Φίλης έκανε δεκτή την παραίτηση του κ. Χασάπη τον οποίο ευχαρίστησε για την εποικοδομητική του συμβολή στο έργο του Υπουργείου ιδιαιτέρως κατά το μεταβατικό διάστημα που η νέα ηγεσία ανέλαβε τα καθήκοντά της.

Ο κ. Παντής που αναλαμβάνει καθήκοντα τις επόμενες μέρες, είναι καθηγητής Οικολογίας, Διαχείρισης Πληθυσμών και Βιοκοινοτήτων στο ΑΠΘ.

Επίσης, νέος Γ.Γ. Διά Βίου Μάθησης, ορίστηκε ο κ. Παυσανίας Παπαγεωργίου στη θέση του παραιτηθέντος Γεράσιμου Σπαθή για τον οποίο ο Υπουργός Παιδείας εξέφρασε την εκτίμηση του για το έργο και την προσφορά του.
